CELEX: E2019P0006
Language: sk
Date: 2019-08-13 00:00:00
Title: Žiadosť o poradné stanovisko Súdu EZVO, ktorú 13. augusta 2019 predložil Kniežací odvolací súd vo veci trestného konania proti H a I

23.1.2020   
            
            
               SK
            
            
               Úradný vestník Európskej únie
            
            
               C 23/8
            
         
      Žiadosť o poradné stanovisko Súdu EZVO, ktorú 13. augusta 2019 predložil Kniežací odvolací súd vo veci trestného konania proti H a I
      
         (Vec E-6/19)
      
      (2020/C 23/08)
      Žiadosťou z 13. augusta 2019, ktorá bola doručená na podateľňu Súdu EZVO 20. augusta 2019, Kniežací odvolací súd (Fürstliches Obergericht) požiadal Súd EZVO vo veci trestného konania proti H a I o poradné stanovisko k týmto otázkam:
      
                  1.
               
               
                  V súvislosti s článkom 13 ods. 1) písm. m) nariadenia (ES) č. 561/2006:
                  
                              a)
                           
                           
                              Vzťahuje sa toto ustanovenie aj na „prázdne jazdy“ špecializovaných vozidiel na prepravu peňazí a/alebo cenností, ktoré sú v tomto ustanovení uvedené, inými slovami, na jazdy, ktoré tieto vozidlá uskutočňujú na účely vyzdvihnutia peňazí alebo cenností a spiatočných ciest po doručení peňazí alebo cenností?
                           
                        
                              b)
                           
                           
                              Vzťahuje sa toto ustanovenie aj na vozidlá sprevádzajúce špecializované vozidlá na prepravu peňazí a/alebo cenností?
                           
                        
            
                  2.
               
               
                  Je podľa článku 19 ods. 1 nariadenia (ES) č. 561/2006 potrebné alebo primerané, aby členský štát uložil pokutu za porušenia tohto nariadenia v prípade, že sporné jazdy boli uskutočnené špecializovanými vozidlami prepravujúcimi peniaze alebo cennosti na území iného členského štátu a tieto členské štáty uplatnili výnimku stanovenú v článku 13 ods. 1 písm. m) tohto nariadenia, takže v zmysle príslušného vnútroštátneho práva dotknutých členských štátov k porušeniam nedochádza?
               
            
                  3.
               
               
                  Musí sa článok 6 ods. 5 nariadenia (ES) č. 561/2006 vykladať v tom zmysle, že dokonca aj v prípade, že členský štát uplatnil výnimku stanovenú v článku 13 ods. 1 písm. m) tohto nariadenia, všetok čas strávený podľa článku 4 písm. e) tohto nariadenia a čas strávený vedením vozidiel (v oboch prípadoch vo vzťahu k cestám, ktoré zahŕňajú špecializované vozidlá prepravujúce peniaze a/alebo cennosti) sa musí zaznamenávať ako „iná práca“ v súlade s článkom 6 ods. 5 spomínaného nariadenia?
                  Ak je odpoveď na túto otázku kladná, musí sa článok 6 ods. 5 nariadenia (ES) č. 561/2006 uplatniť aj v prípadoch, v ktorých príslušný členský štát oslobodil dotknuté vozidlá v súlade s článkom 3 ods. 2 nariadenia (EHS) č. 3821/85 [teraz článok 3 ods. 2 nariadenia (EÚ) č. 165/2014]?